Document ID: 32000D0181

ΑΠΟΦΑΣΗ ΤΗΣ ΕΠΙΤΡΟΠΗΣ
της 23ης Φεβρουαρίου 2000
για την καταρχήν αναγνώριση της πληρότητας των φακέλων που υποβλήθηκαν για λεπτομερή εξέταση ενόψει της ενδεχόμενης καταχώρισης των δραστικών ουσιών thiacloprid, forchlorfenuron, thiamethoxam στο παράρτημα Ι της οδηγίας 91/414/ΕΟΚ του Συμβουλίου όσον αφορά τη διάθεση φυτοπροστατευτικών προϊόντων στην αγορά
[κοινοποιηθείσα υπό τον αριθμό Ε(2000) 474]
(Κείμενο που παρουσιάζει ενδιαφέρον για τον ΕΟΧ)
(2000/181/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/414/ΕΟΚ του Συμβουλίου, της 15ης Ιουλίου 1991, για τη διάθεση στην αγορά φυτοπροστατευτικών προϊόντων(1), όπως τροποποιήθηκε τελευταία από την οδηγία 1999/80/ΕΚ της Επιτροπής(2), και ιδίως το άρθρο 6 παράγραφος 3,
Εκτιμώντας τα ακόλουθα:
(1) Η οδηγία 91/414/ΕΟΚ (στο εξής αποκαλούμενη "οδηγία") προέβλεψε για την κατάρτιση κοινοτικού καταλόγου δραστικών ουσιών που επιτρέπονται να ενσωματωθούν σε φυτοπροστατευτικά προϊόντα.
(2) Από αιτούντες υποβλήθηκαν σε αρχές κρατών μελών φάκελοι για τρεις δραστικές ουσίες, με σκοπό την καταχώριση των δραστικών ουσιών στο παράρτημα Ι της οδηγίας.
(3) Υποβλήθηκε φάκελος για τη δραστική ουσία thiacloprid από την Bayer plc στις αρχές του Ηνωμένου Βασιλείου, στις 11 Σεπτεμβρίου 1998.
(4) Υποβλήθηκε φάκελος για τη δραστική ουσία forchlorfenuron από την SKW Trostberg AG στις ισπανικές αρχές, στις 7 Δεκεμβρίου 1998.
(5) Υποβλήθηκε φάκελος για τη δραστική ουσία thiamethoxam από την Novartis Crop Protection AG στις ισπανικές αρχές, στις 17 Μαρτίου 1999.
(6) Οι εν λόγω αρχές ανέφεραν στην Επιτροπή τα αποτελέσματα μιας πρώτης εξέτασης για την πληρότητα του φακέλου όσον αφορά τις απαιτήσεις σχετικά με τα δεδομένα και πληροφορίες που προβλέπονται στο παράρτημα ΙΙ και, για ένα τουλάχιστον φυτοπροστατευτικό προϊόν που περιέχει τη σχετική δραστική ουσία, στο παράρτημα ΙΙΙ της οδηγίας. Κατόπιν, σύμφωνα με τις διατάξεις του άρθρου 6 παράγραφος 2, οι φάκελοι υποβλήθηκαν από τον αιτούντα στην Επιτροπή και άλλα κράτη μέλη.
(7) Οι φάκελοι για την thiacloprid, forchlorfenuron, thiamethoxam παραπέμφθηκαν στη μόνιμη φυτοϋγειονομική επιτροπή στις 20 Ιουλίου 1999.
(8) Το άρθρο 6 παράγραφος 3 της οδηγίας απαιτεί να επιβεβαιωθεί, στο επίπεδο της Κοινότητας, ότι κάθε φάκελος μπορεί να θεωρείται ότι πληροί, καταρχήν, τις απαιτήσεις που αφορούν τα δεδομένα και τις πληροφορίες που προβλέπονται από το παράρτημα ΙΙ και, για ένα τουλάχιστον φυτοπροστατευτικό προϊόν που περιέχει τη σχετική δραστική ουσία, στο παράρτημα ΙΙΙ της οδηγίας.
(9) Η εν λόγω επιβεβαίωση είναι αναγκαία προκειμένου να συνεχιστεί η λεπτομερής εξέταση του φακέλου, καθώς επίσης και προκειμένου να δοθεί η δυνατότητα στα κράτη μέλη να χορηγήσουν προσωρινή άδεια για φυτοπροστατευτικά προϊόντα που περιέχουν την εν λόγω δραστική ουσία βάσει των όρων που καθορίζονται στο άρθρο 8 παράγραφος 1 της οδηγίας, και ιδίως του όρου που αφορά τη λεπτομερή αξιολόγηση των δραστικών ουσιών και των φυτοπροστατευτικών προϊόντων σε σχέση προς τις απαιτήσεις της οδηγίας.
(10) Η εν λόγω απόφαση δεν αποκλείει την αίτηση περαιτέρω δεδομένων ή πληροφοριών από τον αιτούντα εάν φανεί, κατά τη διάρκεια της λεπτομερούς εξέτασης, ότι απαιτούνται τέτοιες πληροφορίες ή δεδομένα προκειμένου να ληφθεί απόφαση.
(11) Έγινε αντιληπτό μεταξύ των κρατών μελών και της Επιτροπής ότι το Ηνωμένο Βασίλειο θα συνεχίσει τη λεπτομερή εξέταση για το φάκελο που αφορά την thiacloprid, και ότι η Ισπανία θα συνεχίσει τη λεπτομερή εξέταση για τους φακέλους που αφορούν την forchlorfenuron και την thiamethοχam.
(12) Το Ηνωμένο Βασίλειο και η Ισπανία θα αναφέρουν στην Επιτροπή τα συμπεράσματα των εξετάσεών τους, μαζί με οποιεσδήποτε συστάσεις για την καταχώριση ή την μη καταχώριση, καθώς και τυχόν σχετικούς όρους, το συντομότερο δυνατό και το αργότερο εντός ενός έτους. Μετά τη λήψη της εν λόγω έκθεσης αξιολόγησης, η λεπτομερής εξέταση θα συνεχιστεί με την πραγματογνωμοσύνη όλων των κρατών μελών στο πλαίσιο της μόνιμης φυτοϋγειονομικής επιτροπής.
(13) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής.
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι ακόλουθοι φάκελοι πληρούν καταρχήν τις απαιτήσεις ως προς τα δεδομένα και πληροφορίες που προβλέπονται στο παράρτημα ΙΙ και, για ένα τουλάχιστον φυτοπροστατευτικό προϊόν που περιέχει τη σχετική δραστική ουσία, στο παράρτημα ΙΙΙ της οδηγίας, λαμβάνοντας υπόψη τις προτεινόμενες χρήσεις:
1. ο φάκελος που υποβλήθηκε από την Bayer plc στην Επιτροπή και στα κράτη μέλη με σκοπό την καταχώριση της thiacloprid ως δραστικής ουσίας στο παράρτημα Ι της οδηγίας 91/414/ΕΟΚ και ο οποίος παραπέμφθηκε στη μόνιμη φυτοϋγειονομική επιτροπή στις 20 Ιουλίου 1999·
2. ο φάκελος που υποβλήθηκε από την SKW Trostberg AG στην Επιτροπή και στα κράτη μέλη με σκοπό την καταχώριση της forchlorfenuron ως δραστικής ουσίας στο παράρτημα Ι της οδηγίας 91/414/ΕΟΚ και ο οποίος παραπέμφθηκε στην μόνιμη φυτοϋγειονομική επιτροπή στις 20 Ιουλίου 1999·
3. ο φάκελος που υποβλήθηκε από την Novartis Crop Protection AG στην Επιτροπή και στα κράτη μέλη με σκοπό την καταχώριση της thiamethoxam ως δραστικής ουσίας στο παράρτημα Ι της οδηγίας 91/414/ΕΟΚ και ο οποίος παραπέμφθηκε στη μόνιμη φυτοϋγειονομική επιτροπή στις 20 Ιουλίου 1999.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 23 Φεβρουαρίου 2000.

Labels: 3
6